Document ID: 31992R3890

Komisjoni määrus (EMÜ) nr 3890/92,
28. detsember 1992,
millega teatavate koondnomenklatuuri koodide muutmise tõttu muudetakse lambaliha- ja kitselihaturu ühise korralduse kohaldamisel võetavaid meetmeid
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 234/79 põllumajandussaaduste puhul kasutatava ühise tollitariifistiku nomenklatuuri kohandamise korra kohta [1] (viimati muudetud määrusega (EMÜ) nr 3208/89 [2]), eriti selle artikli 2 lõiget 2,
ning arvestades, et:
komisjoni 14. juuli 1992. aasta määrusega (EMÜ) nr 2505/92, millega muudetakse nõukogu määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta [3] I ja II lisa, on veiseliha- ja vasikalihaturu puhul tehtud nomenklatuuris muudatusi; selle tõttu on vaja kohandada nõukogu 25. septembri 1989. aasta määrust (EMÜ) nr 3013/89 lambaliha- ja kitselihaturu ühise korralduse kohta, [4] mida on viimati muudetud määrusega (EMÜ) nr 2069/92, [5] ja mitmeid selle sektoriga seotud õigusakte,
käesoleva määrusega ettenähtud meetmed on kooskõlas lambaliha- ja kitselihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Esimene alapunkt nõukogu 14. oktoobri 1980. aasta määruses (EMÜ) nr 2641/80, mis sisaldab erandeid teatavates impordieeskirjades, mis on sätestatud määruses (EMÜ) nr 1837/80 lambaliha- ja kitselihaturu ühise korralduse kohta [6] (viimati muudetud määrusega (EMÜ) nr 3937/87 [7]), asendatakse järgmisega:
- "Impordisertifikaatide kasutamisel koondnomenklatuuri alamrubriikidesse 01041030, 01041080 ja 01042090 ja rubriiki 0204 kuuluvate toodete puhul, mis pärinevad kolmandast riigist, kes on piiranud oma eksporti ühendusse, ei tohi ühelgi kalendriaastal ületada ühendusega sõlmitud vabatahtlikest piiravatest lepetest tulenevat koguhulka,".
Artikkel 2
Komisjoni 17. oktoobri 1980. aasta määrust (EMÜ) nr 2668/80, milles on sätestatud kitse- ja lambalihale kehtestatud impordimaksu kohaldamise üksikasjalikud eeskirjad [8] (viimati muudetud määrusega (EMÜ) nr 3937/87), muudetakse järgmiselt.
1. Artikli 1 lõige 1 asendatakse järgmisega:
"1. Määruse (EMÜ) nr 3013/89 artikli 11 lõikes 2 nimetatud vaba pakkumishinda ühenduse piiril arvutatakse ühenduse piiril kehtivate vabade pakkumishindade alusel, mis on kehtestatud mainitud määruse I lisa a jaos nimetatud toodete puhul ja koondnomenklatuuri alamrubriikidesse 01041030, 01041080 ja 01042090 kuuluvate elusloomade puhul."
2. I ja II lisa asendatakse käesoleva määruse I lisaga.
Artikkel 3
Komisjoni 6. jaanuari 1982. aasta määrust (EMÜ) nr 20/82, milles on sätestatud kitse- ja lambaliha suhtes kehtiva impordi- ja ekspordilitsentside süsteemi rakendamise üksikasjalikud erieeskirjad [9] (viimati muudetud määrusega (EMÜ) nr 3937/87), muudetakse järgmiselt.
1. Artikkel 1 asendatakse järgmisega:
"Artikkel 1
Käesolevas määruses sätestatakse üksikasjalikud erieeskirjad, et rakendada impordi- ja ekspordilitsentside süsteemi, mis on kehtestatud määruse (EMÜ) nr 3013/89 artikli 15 lõikes 1.
Siiski võib:
a) toodete puhul, mis kuuluvad koondnomenklatuuri rubriiki 0204 ning on pärit Argentiinast, Austraaliast, Uus-Meremaalt või Uruguayst;
ja
b) toodete puhul, mis kuuluvad koondnomenklatuuri alamrubriikidesse 01041030, 01041080 ja 01042090 ja rubriiki 0204 ning on pärit Austriast, Bulgaariast, Ungarist, Islandilt, Poolast, Rumeeniast, Tšehhoslovakkiast või Jugoslaaviast,
impordilitsentse välja anda ainult määruses (EMÜ) nr 19/82 sätestatud tingimustel."
2. Artikkel 2 asendatakse järgmisega:
"Artikkel 2
Määruse (EMÜ) nr 3719/88 artikli 5 lõike 1 kolmanda alapunkti sätteid ei kohaldata koondnomenklatuuri alamrubriikidesse 01041030, 01041080 ja 01042090 ning rubriiki 0204 kuuluvate toodete importimisel."
Artikkel 4
Teatavate kolmandate riikide lamba- ja kitselihasektori suhtes alates 1986. aastast kohaldatavat impordi korda käsitleva nõukogu 19. detsembri 1985. aasta määruse (EMÜ) nr 3643/85 [10] (viimati muudetud määrusega (EMÜ) nr 1568/92 [11]) artikli 1 lõige 1 asendatakse järgmisega:
"1. Järgmiste toodete suhtes kohaldatavat impordimaksu piiratakse iga asjaomase kolmanda riigi puhul ja kategooriate kaupa maksimaalselt 10 %ni iga-aastase koguse väärtusest ad valorem, mis on väljendatud rümbakaalu ekvivalendina (tonnides).
CN-kood | Kirjeldus | Asjaomane kolmas riik ja kogus |
Tšiili | Muud kolmandad riigid |
0104 | Eluslambad ja -kitsed: | 0 | 50 |
01041030 | - - - lambatalled (kuni aastavanused) |
01041080 | - - - muud lambad, välja arvatud tõupuhtad aretusloomad |
ja | |
01042090 | - eluskitsed ja muud, välja arvatud tõupuhtad aretusloomad |
0204 | Lamba- või kitseliha: | | |
| - - värske või jahutatud | 0 | 100 |
| - - külmutatud | 1490 | 100" |
Artikkel 5
Käesolevaga muudetakse määrust (EMÜ) nr 3013/89 järgmiselt.
1. Artikkel 1 asendatakse järgmisega:
"Artikkel 1
Lambaliha- ja kitselihaturu ühine korraldus reguleerib hinna- ja kaubandussüsteemi ning järgmisi tooteid:
CN-kood | Kirjeldus |
| Elusad lambatalled (kuni aastavanused) |
01041080 | Muud eluslambad, välja arvatud tõupuhtad aretusloomad |
01042090 | Eluskitsed, välja arvatud tõupuhtad aretusloomad |
0204 | Lamba- ja kitseliha, värske, jahutatud või külmutatud |
02109011 | Lamba- ja kitseliha, kondiga, soolatud, soolvees, kuivatatud või suitsutatud |
02109019 | Lamba- ja kitseliha, kondita, soolatud, soolvees või suitsutatud |
| Eluslambad - tõupuhtad aretusloomad |
01042010 | Eluskitsed - tõupuhtad aretusloomad |
02068099 | Toidukõlblik lamba- ja kitserups, värske või jahutatud, välja arvatud farmaatsiatoodete tooraineks |
02069099 | Toidukõlblik lamba- ja kitserups, külmutatud, välja arvatud farmaatsiatoodete tooraineks |
02109060 | Toidukõlblik lamba- ja kitserups, soolatud, soolvees, kuivatatud või suitsutatud |
15020099 | Lamba- või kitserasv, toores või sulatatud, pressitud või pressimata, ekstraheeritud või ekstraheerimata |
| Muud lamba- ja kitselihast või lamba- ja kitserupsist valmistatud tooted või konservid, kuumtöötlemata; segud kuumtöödeldud ja kuumtöötlemata lihast või rupsist |
| Muud lamba- ja kitserupsist valmistatud tooted või konservid" |
2. Artikli 11 lõige 3 asendatakse järgmisega:
"3. CN-koodide 01041030, 01041080 ja 01042090 all loetletud elusloomadele ja II lisas koodide 02042210, 02042230, 02042250, 02042290, 02042300, 02045013, 02045015, 02045019, 02045031, 02045039, 02109011 ja 02109019 all loetletud lihale kehtestatud impordimaks võrdub lõikes 1 nimetatud toodetele kehtestatud impordimaksu ja iga kõnesoleva toote puhul määratud standardkoefitsiendi korrutisega."
3. Artikli 12 lõige 3 asendatakse järgmisega:
"3. Lisas II CN-koodide 02044210, 02044230, 02044250, 02044290, 02044310, 02044390, 02045053, 02045055, 02045059, 02045071 ja 02045079 all loetletud külmutatud lihale kehtestatud impordimaks võrdub lõikes 1 nimetatud tootele kehtestatud impordimaksu ja iga kõnesoleva toote puhul määratud standardkoefitsiendi korrutisega."
4. Artikkel 14 asendatakse järgmisega:
"Artikkel 14
Erandina artiklitele 11, 12 ja 13:
a) CN-koodide 01041030, 01041080 ja 01042090 all loetletud toodetele kehtestatavat impordimaksu piiratakse vabatahtlikest piiravatest kokkulepetest tuleneva määraga;
b) CN-koodi 0204 all loetletud toodetele, mille tollimaksumäär on kindlaks määratud üldises tolli- ja kaubanduskokkuleppes (GATTis), kehtestatavat impordimaksu piiratakse sellest määramisest või vabatahtlikest kaubanduslepingutest tuleneva määraga."
5. II lisa asendatakse käesoleva määruse II lisaga.
Artikkel 6
Komisjoni 19. detsembri 1990. aasta määruse (EMÜ) nr 3882/90, milles on sätestatud lambaliha impordihindade kontrolli üksikasjalikud eeskirjad, [15] artikli 1 lõige 1 asendatakse järgmisega:
"Artikkel 1
1. Iga kuu 15. kuupäeval teatavad liikmesriigid komisjonile kõigi mitteliikmest päritolumaade suhtes kehtivatest "vabadest pakkumishindadest ühenduse piiril" või CIF-hinnast ning teatamisele eelnenud kalendrikuul registreeritud impordikogustest elusloomade ja lambaliha puhul, mis kuuluvad CN-koodide 01041030, 01041080, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290 ja 02044310 alla."
Artikkel 7
Käesolev määrus jõustub 1. jaanuaril 1993.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. detsember 1992

Labels: 3
17
6